Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu kohtus New Yorgis
USA presidendikandidaatide Donald Trumpi ja Hillary Clintoniga.
Trump lubas Iisraelile ühtset Jeruusalemma
ja Clinton lubas ära hoida katsed
Iisraeli-palestiinlaste konfliktile lahendust peale sundida.
USA välisminister: Obama valitsus tahab järgmistel kuudel
välja käia mitu saavutatavat sihti kahe riigi lahenduse elus hoidmiseks.
Iisraeli kaitseametnik:
Gaza piirile ehitatav massiivne maaalune barjäär
valmib mõne kuuga.
Pärast ÜRO peaassambleele järgnenud kohtumisi riigijuhtidega
kohtus peaminister Netanyahu New Yorgis
ka USA presidendikandidaatide Donald Trumpi ja Hillary Clintoniga.
Vabariiklaste kandidaat Trump kirjutas pärast suletud kohtumist Facebookis,
et presidendina tunnustaks ta ühtset Jeruusalemma Iisraeli pealinnana.
Trumpi sõnul tahavad iisraellased rahu araabia naabritega,
aga see tuleb siis, kui palestiinlased lõpetavad vihkamise ja vägivalla
ja aktsepteerivad Iisraeli juudiriigina.
Kohtumisel Clintoniga selgitas Netanyahu Iisraeli positsiooni
oma julgeolekuga seotud regionaalsetes küsimustes.
Clinton ütles Netanyahule, et tugev ja turvaline Iisrael on tähtis USA-le
ja kordas oma toetust äsja sõlmitud kaitseabilepingule,
mis aitab tagada Iisraeli armee kvalitatiivset paremust Lähis-Idas.
Netanyahu kohtus nädalavahetusel ka USA välisministri Kerryga.
Ta rääkis oma lähedasest koostööst USA esidiplomaadiga
ja kordas otsustavust edendada rahu ja stabiilsust Iisraeli naabritega.
On tore sind jälle näha!
Kohtumine president Obamaga oli suurepärane.
Ootan pikisilmi meie vestlust,
mida teeme tegelikult telefonitsi üle päeva, vahel isegi iga päev.
Alati on aga tähtis ja produktiivne rääkida otse,
kuidas saame arendada rahu ja stabiilsust oma regiooni naabritega.
Ootan taas seda võimalust.
Kerry kiitis USA ja Iisraeli sõlmitud teineteisemõistmismemorandumit,
mis tagab Iisraelile 38 mlrd USD eest sõjavarustust kümne aasta jooksul,
ja kordas oma toetust juudiriigile.
Kohtumine presidendiga,
nagu peaminister ütles, oli väga konstruktiivne
ning arvan, et teineteisemõistmis- memorandumi suurus ja struktuur,
mis eraldas vahendid
Iisraeli-USA pikaajaliseks julgeolekukoostööks,
on märkimisväärne avaldus meie riikide suhete kohta.
Kerry avalikustas, et Obama valitsus tahab järgmistel kuudel
välja käia mitu saavutatavat sihti kahe riigi lahenduse elus hoidmiseks
ja stabiilsuse taaskehtestamiseks kaootilises regioonis,
mis teenivad Kerry sõnul Iisraeli julgeolekuhuve.
On asju, mida on võimalik järgmistel kuudel saavutada.
Meil kõigil on tõsiseid muresid regiooni julgeoleku suhtes.
Vaja on kaitsta stabiilsust ja kahe riigi lahendust.
Loodame leida võimaluse kasutada meie riikide sõprust,
et edendada mitte üksnes Iisraeli pikaajalisi julgeolekuprioriteete
ja toetada selle pikema perspektiivi julgeolekut,
vaid luua ka uus suhe regioonis, mis võib väga võimas olla,
kui tugevdame neid pikaajalisi julgeolekuhuve.
Kerry kommentaarid kõlasid USAst, Venemaast, ÜROst ja EL-ist koosneva
Lähis-Ida Rahukvarteti kohtumise järel
kus väljendati tugevat vastuseisu Iisraeli jätkuvale asundustegevusele
rahvusvahelise üldsuse poolt vaidlusalusteks peetavatel maadel.
Nad hoiatasid, et see võib nullida kahe riigi lahenduse palestiinlastega.
Kvartett mõistis hukka ka palestiinlaste taastärganud vägivalla
iisraellaste vastu ja õhutas pooli pingeid vähendama ja vaoshoitusele.
Ühe Iisraeli tippkaitseametniku teatel
valmib Gaza piirile ehitatav massiivne maaalune barjäär mõne kuuga.
Barjäär hakkab kaitsma Iisraeli Gaza rünnakutunnelite eest,
mida Hamasi juhitud islamirühmitused on ehitanud strateegilise relvana
Iisraeli tungimiseks.
Barjäär kulgeb mööda Iisraeli 60-kilomeetrist piiritara Gazaga
ja ulatub kümnete meetrite sügavusele.
Kaitseametniku sõnul on barjäär strateegiline projekt,
mis muudab maaaluse võitlustandri Hamasi jaoks surmalõksuks.
IDF treenib tema sõnul sõdureid ka eriliseks maaaluseks võitluseks,
et valmistada Iisraeli järgmiseks lahinguraundiks Gaza militantidega.
Pärast eelmist sõda 2014. a suvel
on Iisrael teatanud mitme terroritunneli avastamisest.
Iisrael on juba ümbritsenud Gaza kaasaegse maapealse turvataraga,
mida toestavad sensorid, kaamerad, okastraat ja valvetornid.
Kuid Iisraeli ülimuslikkuse piiramiseks õhujõudude sfääris
koondavad Gaza islamirühmitused enamuse lahingust maa alla
ning ehitavad kogu Gazat katvaid rünnaku- ja kaitsetunnelite võrgustikke
Süüria konflikti teemal - Vene välisminister Lavrov
süüdistas mõningaid Süüria konfliktis osalevaid regionaalseid jõude
soovimatuses tunnistada, et Süüria presidendi Assadi armee
on märkimisväärseim ISISe ja teiste islamirühmitustega võitlev jõud.
Samas ütles ta, et Moskva mõistab
Türgi, Iisraeli ja teiste Süüriaga piirnevate Lähis-Ida riikide muresid
ja Venemaa peab dialoogi abi teemal nende julgeoleku säilitamiseks.
Oleme regiooni riikidega ühenduses. Mõistame nende muret,
tõelisi väljakutseid nende julgeolekule, olgu Türgi, Iisrael või teised riigid,
ja peame nendega dialoogi, kindlustamaks,
et nende mured lahenevad
rahvusvahelise õiguse raames.
See pole raske. See pole võimatu.
Peamine probleem selles osas
on mõnede regiooni mängijate soovimatus tunnistada,
et mida tahes ka ei öeldaks
või mida tahes oma relvastatud opositsiooni sõpradele ei saadetaks,
on ainus, suurim ja tõhusaim ISISe ja Nusraga Süürias võitlev jõud
Süüria armee.
Seoses Washingtoni ja Moskva algatatud üleriigilise vaherahuga,
mis nädalaga kokku varises,
ütles Lavrov, et võtmefaktoriks oli USA juhitud koalitsiooni suutmatus
Süürias võitlevaid opositsioonirühmitusi vaos hoida.
Mõned rühmitused olevat ühinenud al-Qaeda sidemetega Nusra Rindega,
mis muutis nime Jabhat Fattah al-Shamiks,
sihiga varjata fakti, et Lääne toetatud jõud on mestis terroristidega.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri